Diari Oficial de la Generalitat Valenciana


Sumari del DOGV 3724, del 05-04-2000 (2000/2605)

ORDRE de 3 d'abril de 2000, de la Conselleria de Cultura, Educació i Ciència, per la qual es designen els membres del Consell Assessor de l'Institut Valencià d'Avaluació i Qualitat Educativa i el seu president.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/2605


Data del document
:   03-04-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Institut Valencià d'Avaluació i Qualitat Educativa

ORDRE de 3 d'abril de 2000, de la Conselleria de Cultura, Educació i Ciència, per la qual es designen els membres del Consell Assessor de l'Institut Valencià d'Avaluació i Qualitat Educativa i el seu president. [2000/X2605]
  
Per Decret 10/2000, de 25 de gener, del Govern Valencià, es creà l'Institut Valencià d'Avaluació i Qualitat Educativa com a òrgan de consulta, assessorament i avaluació dependent de la Sotssecretaria de la Conselleria de Cultura, Educació i Ciència, amb l'objectiu de realitzar l'avaluació general del sistema educatiu pel que fa a ensenyaments no universitaris en l'àmbit de la Comunitat Valenciana, com també l'anàlisi dels seus resultats i la proposta de les mesures, iniciatives i actuacions per a la millora de la qualitat de l'ensenyament.
  
Entre els òrgans de l'Institut, l'article 10 de l'esmentat decret preveu l'existència d'un Consell Assessor que, amb la funció assistir la directora o director de l'Institut i la Comissió Rectora de l'Institut Valencià d'Avaluació i Qualitat Educativa en l'elaboració dels plans d'actuació i en el desenrotllament i avaluació dels mateixos, estarà format per una o un president i un màxim de quatre membres, designats per la consellera o conseller de Cultura, Educació i Ciència entre persones de reconegut prestigi, científic i professional, en l'àmbit de l'avaluació i l'educació.
  
En virtut d'això, vist allò que s'ha previngut en el precepte esmentat i en la Disposició final primera del Decret, en tant que faculta el titular de la Conselleria per a dictar, en l'àmbit de les seues competències, les disposicions que requerisca l'execució i desplegament del present decret, en mèrits al reconegut prestigi, científic i professional, de les persones designades, i en exercici de les atribucions que em conferix l'article trenta-cinc, lletra ll), de la Llei 5/1983, de 30 de desembre, de Govern Valencià
  
DISPOSE
  
Primer
  
Nomenar membres del Consell Assessor de l'Institut Valencià d'Avaluació i Qualitat Educativa les persones següents:
  
- El senyor José-Vicente Aymerich Miralles, professor de Càlcul i Anàlisi Matemàtica a l'Escola Superior de Tecnologia de la Universitat Jaume I de Castelló.
  
- El senyor Vicente Serra Gascó, director del Gabinet de Qualitat de la Universitat Politècnica de València.
  
- El senyor Rafael Coloma Gil, catedràtic numerari de Llatí de l'Institut «Sant Blai» d'Alacant.
  
- La senyora Josefina Bolufer Gilabert, directora del Centre «Doctor Olóriz» de València.
  
- El senyor Pablo-Antonio Crespo López, funcionari del Cos d'Inspectors al servici de la Inspecció Educativa, adscrit al Servei Central de la Inspecció Educativa de la Conselleria de Cultura, Educació i Ciència de la Generalitat Valenciana.
  
Segon
  
Nomenar president del Consell Assessor de l'Institut Valencià de la Qualitat i Avaluació Educativa el senyor Pablo-Antonio Crespo López.
  
DISPOSICIÓ FINAL
  
La present ordre tindrà efectes des del dia de la seua data.
  
València, 3 d'abril de 2000
  
El conseller de Cultura, Educació i Ciència,